ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
29 เม.ย. 2558

ตลาดหุ้น
แนวโน้มภาคบ่าย: ลุ้นผลประชุมกนง.
– ตลาดหุ้นไทยภาคเช้ายังย่อตัวลงต่อเนื่องจากแรงกดดันของตัวเลขเศรษฐกิจมหภาค หลังสศค.ปรับลดคาดการณ์ตัวเลขส่งออกและจีดีพีของปีนี้เหลือ 0.2% และ 3.7% ตามลำดับ
– บ่ายนี้ นักลงทุนลุ้นผลการประชุมกนง.ที่จะประกาศผลช่วง 14.00 น. ทางฝ่ายคาดกนง.จะคงอัตราดอกเบี้ยที่ระดับเดิม 1.75% จึงไม่น่าส่งผลต่อตลาดมากนัก 
– คาด SET บ่ายนี้จะยังคงผันผวนในแดนลบต่อเนื่องระหว่างกรอบ 1516, 1520-1530 จุด อย่างไรก็ดี หากกนง.ปรับลดอัตราดอกเบี้ยเหมือนการประชุมครั้งก่อน อาจหนุนการดีดกลับของ SET ได้ แต่ Upside น่าจะยังคงจำกัดที่เพียง 1535-1540 เท่านั้น
– กลยุทธ์ระยะสั้น: Wait &amp; See หลังหลุดแนวรับสำคัญที่ 1530 จุด ลงมา ทำให้มองมีโอกาสลงไปแถว 1500 อีกระลอก   
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,522.79 เปลี่ยนแปลง -8.74 จุด มูลค่าการซื้อขาย 15,381ลบ.
ดัชนีไหลลงต่อเนื่อง เครื่องมือ Modi. Sto. ยังเลี้ยงตัวใต้เส้น Signal Line แม้จะเข้าสู่เขต Oversold แล้วก็ตาม แนวโน้มระยะสั้นผันผวนในทางลง มองกรอบการรีบาวด์ยังค่อนข้างจำกัด แนวรับ 1515-1510 จุด แนวต้าน 1530-1535 จุด